അതിജീവനമാണ് എന്റെ പ്രതികാരം: മുഖത്ത് പരിക്കുകളും മുറിപ്പാടുകളുമായി സണ്ണി ലിയോണ് സണ്ണി ലിയോണ് നായികയായെത്തുന്ന മലയാള ചിത്രമാണ് ഷീറോ. ശ്രീജിത്ത് വിജയന് രചനയും സംവിധാനവും നിര്വഹിക്കുന്ന ചിത്രത്തിന്റെ ഫസ്റ്റ് ലുക്ക് പോസ്റ്റര് റിലീസ് ചെയ്തു. മുഖത്ത് പരിക്കുകളും മുറിപ്പാടുകളുമായി നില്ക്കുന്ന താരമാണ് പോസ്റ്ററില് ഉള്ളത്. അതിജീവനമാണ് എന്റെ പ്രതികാരം എന്ന അടിക്കുറിപ്പോടെയാണ് സണ്ണി ലിയോണ് പോസ്റ്റര് പങ്കുവെച്ചിരിക്കുന്നത്. മലയാളത്തിന് പുറമേ ഹിന്ദി, തെലുങ്ക്, തമിഴ് ഭാഷകളിലും ചിത്രം റിലീസ് ചെയ്യുന്നുണ്ട്. ഇക്കിഗായ് മോഷന് പിക്ച്ചേഴ്സിന്റെ ബാനറില് അന്സാരി നെക്സ്റ്റല്, രവി കിരണ് എന്നിവര് നിര്മിക്കുന്നത്. കുട്ടനാടന് മാര്പ്പാപ്പയ്ക്കു ശേഷം ശ്രീജിത്ത് സംവിധാനം ചെയ്യുന്ന ചിത്രം കൂടിയാണിത്. വളരെയേറെ അഭിനയ പ്രാധാന്യമുള്ള നായികാ കഥാപാത്രമാണ് സണ്ണിയുടേത്. കൂടുതല് വിവരങ്ങള് വരും ദിവസങ്ങളില് പുറത്തു വിടുമെന്ന് അണിയറ പ്രവര്ത്തകര് അറിയിച്ചു.